শ্রীলঙ্কায় চলছে ত্রিদেশীয় ক্রিকেট প্রতিযোগিতা। বিরাট কোহলির মতো অনেক তারকাই এই মুহূর্তে বিশ্রামে। এর পর শুরু হতে চলেছে আইপিএল। এই পরিস্থিতিতে কেএল রাহুল জানিয়ে দিলেন, আগামী তিন মাস তিনি অত্যন্ত শান্তিতে কাটাবেন। কারণ, এই তিন মাস একজন ক্রিকেটারের সঙ্গে এক দলে খেলতে হবে না তাঁকে! কেবল তিনি নন, তাঁর সঙ্গে সুর মিলিয়েছেন দীনেশ কার্তিকও। তিনিও জানাচ্ছেন, ওই সতীর্থ ক্রিকেটারটিকে তিনি মোটেই মিস করছেন না। কেবল তাই নয়, ওই সতীর্থকে ‘দিভা’ বলেও উল্লেখ করেন তাঁরা। প্রসঙ্গত, সুন্দরী মহিলাদেরই ওই নামে ডাকা হয়। আর এর সবটাই তাঁরা নির্দ্বিধায় জানালেন ক্যামেরার সামনে।
কে এই সতীর্থ? কেনই বা তাঁর সম্পর্কে এমন কথা বলছেন তাঁর দুই সতীর্থ? ব্যাপারটা খোলসা করে বলাই যাক। ঘটনা হল, পুরো ব্যাপারটাই আসলে নিখাদ রসিকতা। কার্তিক ও রাহুল মিলে আসলে ‘লেগ পুল’ করছেন হার্দিক পাণ্ড্যর। আসলে হার্দিকই কার্তিক-রাহুল উল্লিখিত ‘দিভা’!  

Hey @hardikpandya7 - Looks like your buddies @klrahul11 and @DineshKarthik have a special message for you ;)
Full video of the DK-KL Best friend challenge coming soon on https://t.co/Z3MPyesSeZ
Watch this space for more #TeamIndia pic.twitter.com/lUuIEdDbQe
— BCCI (@BCCI) March 10, 2018

বিসিসিআই.টিভির টুইটারে পোস্ট করা হয়েছে এই ছোট্ট ভিডিও। সেই ভিডিওতে গল্প করতে দেখা গিয়েছে দীনেশ কার্তিক ও কেএল রাহুলকে। পুরো ভিডিওটা অবশ্য এখনও সামনে আসেনি। কিন্তু ওই ছোট্ট ভিডিওটা দেখেই মজা পেয়েছেন ক্রিকেট রসিকরা। 
দীনেশ ও রাহুল মিলে জানিয়েছেন, শ্রীলঙ্কায় যেহেতু হার্দিক নেই, তাই তাঁরা বেজায় শান্তিতে সময় কাটাচ্ছেন। গোটা দলের কেউই মিস করছেন না হার্দিককে। কারণটাও জানিয়ে দেন তাঁরা। কার্তিক মজার সুরে বলেন, ‘‘সময়টা খুবই শান্তিপূর্ণ, কারণ ও (হার্দিক) একজন দিভা। ও সব সময় মনোযোগ আকর্ষণ করতে চায়। সবাই আমার দিকে তাকাও! সবাই আমার কথা শোনো! আরে, আমরা আগ্রহী নই। আমরা তোমায় চাই না ভাই।’’
ভিডিওটি পোস্ট হতেই রিপ্লাই করেন হার্দিক। তিনি লেখেন— ‘‘তবুও আমি তোমাদের ভালবাসি।’’

I still love you both ❤️ https://t.co/BsZLEMSN1h
— hardik pandya (@hardikpandya7) March 10, 2018

পরে অবশ্য রাহুল পরিষ্কার করে দেন, ব্যাপারটা নিছকই রসিকতা। হার্দিক সব সময়ই নতুন নতুন জোকস শোনায়।

এই বিষয়ে অন্যান্য খবর

বিমানবন্দরেই পর্দাফাঁস! সুন্দরীর বান্ধবীর সান্নিধ্যে ‘ধরা’ পড়ে গেলেন হার্দিক


আসলে যে তাঁরা খুব মিস করছেন হার্দিককে, সেটাও বলে দেন তাঁরা।